Odnos između psihopatologije, religioznosti i ovisnosti o nikotinu kod hrvatskih ratnih veterana s posttraumatskim stresnim poremećajem

**Cilj** Ispitati odnos između izloženosti borbenim djelovanjima, simptoma posttraumatskog stresnog poremećaja (PTSP), depresije, suicidalnosti, ovisnosti o nikotinu i religioznosti kod hrvatskih vojnih veterana.

**Postupci** U ovom presječnom istraživanju, jačinu stresora odredili smo ljestvicom *Combat Exposure Scale* (CES), težinu PTSP-a koristeći *PTSD Checklist* 5 (PCL), religioznost koristeći *Duke University Religion Index*, depresiju/suicidalnost koristeći Montgomery Asberg (MADRS) i *Hamilton Depression* (HAM-D) ljestvice te ovisnost o nikotinu koristeći *Fagerstrom Test for Nicotine Dependence*. Podatke smo analizirali korelacijama nultog reda, klasterskom analizom, multivarijatnom regresijom i medijacijskim modelima.

**Rezultati** Od 69 uključenih pacijenata, 71% je zadovoljilo kriterije“visoke religioznosti,” a 29% je imalo umjerenu/veliku ovisnost o nikotinu. PTSD je bio težak (medijan PCL 71), depresija blaga/umjerena (medijan MADRS 19, HAM-D 14), dok je suicidalnost bila blaga. Jedan dio pacijenata imao je teži PTSP/depresiju/suicidalnost i ovisnost o nikotinu (svi *P* < 0.001). Utvrdili smo dva „lanca“ izravnih i neizravnih neovisnih asocijacija. Veća izloženost borbenim djelovanjima bila je u asocijaciji s višom razinom ponovnog proživljavanja te, kroz ponovno proživljavanje, s većom negativnošću i pojačanom pobuđenošću; sa „silaznom“ podjelom u dva ogranka, jedan koji uključuje direktnu i indirektnu asocijaciju s većom depresijom i nižom vjerojatnošću veće religioznosti i drugi koji uključuje asocijaciju s višom suicidalnošću i nižom vjerojatnošću veće ovisnosti o nikotinu.

**Zaključak** Psihopatologija, religioznost i ovisnost o nikotinu isprepleteni su na kompleksan način koji se ne može utvrditi jednostavnim izravnim asocijacijama. Jaka ovisnost o pušenju može sugerirati tešku psihopatologiju PTSP-a, dok duhovnost može biti način njenog ublažavanja.